తెలంగాణ
తెలంగాణ రాష్ట్రం దక్కను పీఠభూమిలో భాగంగా, తూర్పు కనుమలకు పశ్చిమంగా ఉంది. ఈ ప్రాంతము సరాసరిన సముద్రమట్టం నుంచి 1500 అడుగుల ఎత్తును కలిగియుండి ఆగ్నేయానికి వాలి ఉంది. ఈ రాష్ట్రపు దక్షిణ భాగంలో ప్రధానముగా కృష్ణా, తుంగభద్ర నదులు ప్రవహిస్తుండగా, ఉత్తర భాగంలో గోదావరి నది ప్రవహిస్తున్నది. కృష్ణా, తుంగభద్ర నదులు దక్షిణమున ఈ రాష్ట్రాన్ని ఆంధ్రప్రదేశ్‌లోని రాయలసీమ నుంచి వేరుచేస్తున్నవి. ఈ రాష్ట్ర విస్తీర్ణం 1,14,840 చదరపు కిలోమీటర్లు. తెలంగాణలో భౌగోళికంగా మహబూబ్ నగర్ జిల్లా పెద్దది కాగా, హైదరాబాదు చిన్నది. తెలంగాణకు సముద్రతీరం లేదు. ఈ రాష్ట్రం కృష్ణా మరియు గోదావరి నదుల పరీవాహక ప్రాంతంలోకి వస్తుంది.
ధార్
మధ్యప్రదేశ్ రాష్ట్ర 51 జిల్లాలలో ధార్ జిల్లా (హిందీ:धार जिला) ఒకటి.చారిత్రాత్మక ధార్ పట్టణం జిల్లాకేంద్రంగా ఉంది.జిల్లావైశాల్యం 8,153 చ.కి.మీ. జిల్లా ఇండోర్ డివిషన్‌లో ఉంది. 
2001 గణాంకాలను అనుసరించి జిల్లా జనసంఖ్య 1,740,577. 
జిల్లా ఉత్తర సరిహద్దులో రట్లం జిల్లా, ఈశాన్య సరిహద్దులో ఉజ్జయిని జిల్లా, తూర్పు సరిహద్దులో ఇండోర్ జిల్లా, ఆగ్నేయ సరిహద్దులో ఖర్‌గొన్ జిల్లా, దక్షిణ సరిహద్దులో బర్వాని జిల్లా మరియు పశ్చిమ సరిహద్దులో ఝాబౌ జిల్లా ఉన్నాయి. జిల్లాలోని పితంపూర్ బృహాతర పారిశ్రామిక కేంద్రంగా ఉంది.